
38 DR 30.6.2009 

 
 

12.27 tgh. 

Tuan M. Kula Segaran [Ipoh Barat]: Saya faham. Tuan Pengerusi, saya sokong 
penuh pandangan yang dibuat oleh Yang Berhormat Batu Gajah. Akan tetapi saya kurang 
faham mengenai apakah rasional kita ada klausa 5 ini? Walhal apa yang dibuatkan oleh 
Suruhanjaya Pencegahan Rasuah iaitu ACA. ACA nampaknya dalam beberapa dalam 
aktanya ada kuasa-kuasa yang kerap kali lebih daripada pihak polis. Kerap kali kita dapat 
aduan penyelewengan dan sebagainya. Ini adalah satu perkara di mana patut ada overall 
review oleh SIAP dan Ini menunjukkan bahawa kita memberi satu kebebasan kepada anti 
corruption commission. Supaya nampaknya mereka boleh bermaharajalela. Ini tidak patut 
dibenarkan langsung.  

Kalau kita bandingkan di lain-lain negara di Komanwel, nampaknya di ombudsman 
dan sebagainya dia ada makna yang spesifik di mana memberi kuasa overriding authority 
dan di beberapa negara dia ombudsman adalah dikendalikan oleh Parlimen. Walaupun 
SIAP ini nampaknya satu yang telah di mellow down, water down akan tetapi dengan apa 
yang ada ternyata tertulis tertera di klausa 5 ini ia akan menghalang dan tidak ada makna 
kepada fungsi SIAP. Saya harap bahawa ada sokongan supaya ia dibatalkan hari ini. 
Terima kasih. 

Tuan Pengerusi [Datuk Dr. Haji Wan Junaidi Tuanku Jaafar]: Terima kasih 
Yang Berhormat. Ya, Menteri jawab. 

12.29 tgh. 

Menteri di Jabatan Perdana Menteri [Dato’ Seri Mohamed Nazri bin Abdul 
Aziz]: Tuan Pengerusi, cadangan pindaan oleh Yang Berhormat Batu Gajah tidak 
dipersetujui. Fasal 1(5) telah dimasukkan ke dalam rang undang-undang ini secara khusus 
untuk mengecualikan rang undang-undang ini kepada Suruhanjaya Pencegahan Rasuah 
Malaysia yang ditubuhkan di bawah Akta Suruhanjaya Pencegahan Rasuah Malaysia 2009.  

■ 1230 

 SPRM baru ditubuhkan melalui 1 Januari 2009 dengan matlamat utama untuk 
menggalakkan integriti dan kebertanggungjawaban pentadbiran sektor awam dan swasta 
serta untuk mendidik pihak berkuasa awam, pegawai awam dan orang awam tentang 
rasuah dan kesan buruknya terhadap pentadbiran sektor awam dan swasta juga komuniti. 
Akta Suruhanjaya Pencegah Rasuah Malaysia 2009 yang telah diluluskan oleh Dewan ini 
pada Mesyuarat Ketiga Penggal Pertama Parlimen Ke-12 yang berakhir pada Disember 
2008 dan mula berkuat kuasa pada 1 Januari 2009. 

 SPRM telah diwujudkan sebagai satu badan pencegahan rasuah yang bebas dan 
bertanggungjawab. Pada pandangan saya, sudah cukup pemantauan yang diperuntukkan 
oleh Akta Suruhanjaya Pencegah Rasuah Malaysia terhadap SPRM. Tidak perlu lagi bagi 
SPRM untuk dipantau oleh Suruhanjaya Integriti Agensi Penguatkuasaan ini. Semua Yang 
Berhormat Ahli Parlimen yang menjadi anggota ahli jawatankuasa khas yang ditubuhkan 
oleh Akta Suruhanjaya Pencegah Rasuah Malaysia ini juga terlibat dalam memantau 
SPRM. 

 Dalam Akta Suruhanjaya Pencegah Rasuah Malaysia telah wujud Lembaga 
Penasihat Pencegah Rasuah yang berfungsi antara lainnya untuk menasihati SPRM 
tentang apa-apa aspek masalah rasuah, menasihati SPRM tentang dasar dan strategi juga 
untuk mengemukakan ulasan mengenai perjalanan SPRM akan fungsinya kepada 
jawatankuasa khas mengenai rasuah. Jawatankuasa khas mengenai rasuah berfungsi 
antara lainnya untuk memeriksa ulasan Lembaga Penasihat Pencegah Rasuah tentang 
perjalanan oleh SPRM akan fungsinya dan untuk mendapatkan penjelasan dan penerangan 
mengenai laporan tahunan SPRM. 

 Jawatankuasa khas ini terdiri daripada kalangan Ahli-ahli Yang Berhormat dari 
Dewan Rakyat dan Dewan Negara. Selain itu terdapat juga jawatankuasa aduan yang 
berfungsi untuk memantau pengendalian oleh SPRM akan aduan mengenai salah laku 
yang tidak bersifat jenayah terhadap pegawai-pegawai SPRM dan untuk mengenal pasti 
apa-apa kelemahan dalam tatacara kerja SPRM juga membuat apa-apa syor yang patut. 



12.27 tgh. Tuan M. Kula Segaran [Ipoh Barat]: Saya faham. Tuan Pengerusi, saya sokong penuh pandangan yang dibuat oleh Yang Berhormat Batu Gajah. Akan tetapi saya kurang faham mengenai apakah rasional kita ada klausa 5 ini? Walhal apa yang dibuatkan oleh Suruhanjaya Pencegahan Rasuah iaitu ACA. ACA nampaknya dalam beberapa dalam aktanya ada kuasa-kuasa yang kerap kali lebih daripada pihak polis. Kerap kali kita dapat aduan penyelewengan dan sebagainya. Ini adalah satu perkara di mana patut ada overall review oleh SIAP dan Ini menunjukkan bahawa kita memberi satu kebebasan kepada anti corruption commission. Supaya nampaknya mereka boleh bermaharajalela. Ini tidak patut dibenarkan langsung. Kalau kita bandingkan di lain-lain negara di Komanwel, nampaknya di ombudsman dan sebagainya dia ada makna yang spesifik di mana memberi kuasa overriding authority dan di beberapa negara dia ombudsman adalah dikendalikan oleh Parlimen. Walaupun SIAP ini nampaknya satu yang telah di mellow down, water down akan tetapi dengan apa yang ada ternyata tertulis tertera di klausa 5 ini ia akan menghalang dan tidak ada makna kepada fungsi SIAP. Saya harap bahawa ada sokongan supaya ia dibatalkan hari ini. Terima kasih. Tuan Pengerusi [Datuk Dr. Haji Wan Junaidi Tuanku Jaafar]: Terima kasih Yang Berhormat. Ya, Menteri jawab. 12.29 tgh. Menteri di Jabatan Perdana Menteri [Dato' Seri Mohamed Nazri bin Abdul Aziz]: Tuan Pengerusi, cadangan pindaan oleh Yang Berhormat Batu Gajah tidak dipersetujui. Fasal 1(5) telah dimasukkan ke dalam rang undang-undang ini secara khusus untuk mengecualikan rang undang-undang ini kepada Suruhanjaya Pencegahan Rasuah Malaysia yang ditubuhkan di bawah Akta Suruhanjaya Pencegahan Rasuah Malaysia 2009. # 1230. SPRM baru ditubuhkan melalui 1 Januari 2009 dengan matlamat utama untuk menggalakkan integriti dan kebertanggungjawaban pentadbiran sektor awam dan swasta serta untuk mendidik pihak berkuasa awam, pegawai awam dan orang awam tentang rasuah dan kesan buruknya terhadap pentadbiran sektor awam dan swasta juga komuniti. Akta Suruhanjaya Pencegah Rasuah Malaysia 2009 yang telah diluluskan oleh Dewan ini pada Mesyuarat Ketiga Penggal Pertama Parlimen Ke-12 yang berakhir pada Disember 2008 dan mula berkuat kuasa pada 1 Januari 2009. SPRM telah diwujudkan sebagai satu badan pencegahan rasuah yang bebas dan bertanggungjawab. Pada pandangan saya, sudah cukup pemantauan yang diperuntukkan oleh Akta Suruhanjaya Pencegah Rasuah Malaysia terhadap SPRM. Tidak perlu lagi bagi SPRM untuk dipantau oleh Suruhanjaya Integriti Agensi Penguatkuasaan ini. Semua Yang Berhormat Ahli Parlimen yang menjadi anggota ahli jawatankuasa khas yang ditubuhkan oleh Akta Suruhanjaya Pencegah Rasuah Malaysia ini juga terlibat dalam memantau SPRM. Dalam Akta Suruhanjaya Pencegah Rasuah Malaysia telah wujud Lembaga Penasihat Pencegah Rasuah yang berfungsi antara lainnya untuk menasihati SPRM tentang apa-apa aspek masalah rasuah, menasihati SPRM tentang dasar dan strategi juga untuk mengemukakan ulasan mengenai perjalanan SPRM akan fungsinya kepada jawatankuasa khas mengenai rasuah. Jawatankuasa khas mengenai rasuah berfungsi antara lainnya untuk memeriksa ulasan Lembaga Penasihat Pencegah Rasuah tentang perjalanan oleh SPRM akan fungsinya dan untuk mendapatkan penjelasan dan penerangan mengenai laporan tahunan SPRM. Jawatankuasa khas ini terdiri daripada kalangan Ahli-ahli Yang Berhormat dari Dewan Rakyat dan Dewan Negara. Selain itu terdapat juga jawatankuasa aduan yang berfungsi untuk memantau pengendalian oleh SPRM akan aduan mengenai salah laku yang tidak bersifat jenayah terhadap pegawai-pegawai SPRM dan untuk mengenal pasti apa-apa kelemahan dalam tatacara kerja SPRM juga membuat apa-apa syor yang patut.